Народно читалище „Светлина-1967” село Гълъбово, област Смолян

**Д О К Л А Д**

За работата на Народно Читалище „Светлина-1967”- село Гълъбово, община Баните, област Смолян през 2023 година.

Читалищата са едни от първите български институции. Тяхната същност е да съберат всички дейности, които съхраняват, обогатяват и предават през поколенията българската просвета и култура. В миналото са били само място за четене, но впоследствие от читални те се превръщат в просветни и културни средища.

Читалищата като характерни български институции преминават през всички промени на обществото ни и се развиват според потребностите на нашето време. Думата „Читалище” буквално означава „място за четене”.

Основната дейност в читалището е библиотечната. В края на 2023 година библиотечния фонд е 4400 тома. През 2023 година сме набавили 9 библиотечни единици: 6 броя книги дарение и 3 броя периодични издания „Отзвук”, ”Читалищен вестник” и „Народен лечител”.

Читателите за годината са 123, от които до 14 години са 42. Посещенията са 1243, от които за дома – 374, в читалня – 650, а за интернет 202 и за културни мероприятия 17. Раздадени библиотечни единици - 867 тома. Библиотеката се развива като съвременен информационен център благодарение на Програма „Глобални библиотеки – България” и в последствие Фондация „Глобални библиотеки”. През 2023 година участвахме по Програма „ Българските библиотеки-съвременни центрове за четени и информираност” с проект за нови книги, който спечелихме. От Регионална библиотека получаваме културен календар за всички бележити дати, годишнини и видни личности, които отбелязваме в библиотеката с изложби и кътове според възможностите на библиотечния фонд. В библиотеката се съхраняват всички издания, които съдържат данни за миналото и настоящето на родния край. Ежедневно се предоставят услуги и безплатен интернет за всички възрастови групи. Участието в посочените по горе дейности допринасят за превръщането на библиотеката в желано място за прекарване на свободното време, получаване на информация от различно естество, придобиване на основни умения за деца, родители и възрастни. Привличане на нови читатели и посетители в библиотеката и „раждане” на интересни инициативи сред местната общност.

Народно читалище „Светлина-1967” работи активно за постигане на добри резултати във връзка стратегията за „ Учене през целия живот”

През месец януари изложба на книги от творчеството на писателя революционер Христо Ботев за 165годишнина от рождението му.

На 19.02.2023г. отбелязахме 145 години от гибелта на Апостола с книги за неговото дело за Освобождението на България.

На 01.03. 2023 година отпразнувахме „Деня на самодееца” и „Баба Марта” с изработване и връзване на мартеници.

На 3-ти Март- Националният празник на България отбелязахме с изложба на книги отразяващи Освобождението на България от турско робство.С учениците имахме и рецитал, който беше свързан с Освобождението.

На 8-ми Март „Празника на мама” в детската градина се изнася литературно- музикална програма от децата, а вечерта майките празнуваха в заведението на семейство Димитрови.

На Велик ден заедно с децата от детската градина боядисвахме яйца.

На празника на Общината и Минералната вода взехме участие с гайдарска сюита в изпълнение на Станимир Михайлов. Той взе участие и в откриването на Туристическия сезон. – На закриването на туристическия сезон на 29.08.2023 година участвахме и с изпълнение на родопски народни песни в изпълнение на Любов и Манол Сариеви.

На първи юни „Ден на детето” посетихме детската градина и им подарихме книжки за оцветяване.

На 24.06.2023година – „Еньов ден” с учениците събирахме лечебни билки, а с децата от детската градина разглеждахме Енциклопедии за лечебните свойства на билките.В събирането на билките се включиха и децата от детската градина, като им разяснихме, кои от билките имат лечебни свайства.

През месец юли заедно с учениците издирвахме легенди свързани с исторически забележителности и секретаря на читалището Илинка Димитрова посети няколко възрастни жени и записа стари народни песни от населеното място. Заедно с учениците издирвахме и събирахме стари и автентични вещи свързани с живота на хората от преди много години.

През месец Август посрещнахме гости от гр. Пловдив, които ни изнесоха разнообразна програма в читалището, която включваше много забавни игри за децата. След изнесената програма имаше почерпка от читалището. Във връзка с кръжока „Предене,плетене и тъкане” събираме възрастни жени,които учат децата да предат, тъкат и плетат, които ги подреждаме на изложба в читалището, за да ги разглеждат гостите и туристите, които ни посещават през лятото. Същите изработени изделия ги представяме и на Коледния базар, който се провежда в Общината послучай Коледните и Новогодишни празници.

През летния сезон читалището ни се посещава от доста туристи и гости, които остават впечатлени от природата и гостоприемството на населението. Посетителите, които идват се водят по места, където има трайно останали следи от миналото на селото. Те остават много изненадани от красотата на дивната ни природа.

Деня на „Народните Будители” отбелязваме в библиотеката с изложба на видни личности и техни произведения. С учениците направихме кратък рецитал, свързан с най-забележитите революционери и личности,отдали живота си за Свободата на нашата Родина.

Коледа празнуваме в детската градина. Децата изнесоха литературно-музикална програма, за което получиха много подаръци и лакомства. От читалището им подарихме книжки и лакомства. Имахме и конкурс за „Изработване на сурвачки и коледни картички”, на който взеха участие учениците и се представиха отлично. Първа награда получи Марио Терзиев, втора награда Симон Кушлев и трета награда Никола Колачев и Максимилиян Колачев.

В читалището се води Летописна книга, в която се отразяват всички важни събития случили се в селото и региона.

Читалищното Настоятелство през 2023 година е провело 4 заседания, едно Отчетно събрание .

27.02.2024г. От Читалищното настоятелство

с. Гълъбово Председател:…………………………..

/В. Караасенова/

С П И С Ъ К

На читалищното настоятелство и Проверителната комисия при НЧ „Светлина-1967“ село Гълъбово, общ. Баните, обл. Смолян

Читалищното настоятелство:

1. Виолета Младенова Караасенова – Председател
2. Златка Николова Димитрова – член
3. Веселина Асенова Станчева – член

Пороверителна комисия:

1. Живко Цветанов Пашов – Председател
2. Райчо Митков Димитров – член
3. Кръстина Минчева Грашева – член

27.02.2024г.

с. Гълъбово